**Халықаралық арандатушылық пен лаңкестік оқиғаларын жазудың шеберлік сырлары.**

Қазіргі ХХІ ғасырдың халықаралық тұрғыдағы ең қатерлі кеселі осы арандатушылық болып тұр. Мұндай оқиғалар әлдебір топтың не ұйымның басқа мемлекетке, қоғамға, елдімекенге қирату мен қыру мақсатындағы қаскөйлік әрекеттерін жасау екені баршаға аян. Бұл әрекеттер адамзат қоғамдары пайда болғаннан бастап өмірден орын алып келген. Алғашқы қауымаралық шауып, тонап, өртеп кететін жабайы арандатушылықтың кесапаттық зардаптары бүгінгімен салыстыруға да келмейді.

 Аталмыш құбылыстар ең алдымен идеалогиядан туындайды. АҚШ пен Ресейдің әрдайым жұлдызы қарсы. Себеп– екі елдің әлемдік аренадағы әскери, саяси, идеалогиялық бақталастығы. Осындай алакөздіктен терроризм де, қаскөйлік те, аймақтық қақтығыстар тіпті соғыстар да шығып жатады. Оған экология, қоршаған орта проблемалары, СПИД, Нашақорлық т.б. себеп бола салады. Бүліктерді қолдайтындар да, асқындыратын да жоғарыда айтылған идеалогиялық қарсыластар. Мысалы Украинадағы Ресейге қарсы әрекеттерді АҚШ-тың әскери доктринасы қолдап, ушықтырып отыр. Нақты дәлел–Украин бүлікшілерін американың әскери десанттарының инструкторлары « жаттықтырып» жүргені . Сонда бұған дейін Кеңес одағы құрамында болған Украина әскерлері қару ұстай алмайтын болғаны ма?! Жоқ, мәселе басқада. Америка Украина әскерлерін « жаттықтыру» емес, «өшіктіру» үшін келіп, «қамқорлық» жасаған болатынын әлем саясаткер-лерінің бәрі біледі. Демек, халықаралық оқиғалардың, бір қарағанда көзге көрінбейтін, астарлы құпиялары көп болады. Содан да біздің журналистер әрбір құбылысқа жіте қарап, терең зерттеуге машықтануы әбден қажет. Ол үшін мұндай тақырыптардың әлемдік БАҚ-та берілуінің өз ерекшеліктері мен талаптарын ұғынып алған дұрыс.

Алдымен дүниежүзіндегі Ресей, АҚШ, Қытай, Германия, Түрікия сияқты ықпалды мемлекеттердің ұстанымдарын танып-біле жүру қажет. Бұлар әлемде болып жатқан қандай да бір іс-әрекет,құбылыстарды бақылап отырады. Ал ықпал жасау негізінен АҚШ пен Ресейдің құзырында екені баршаға аян. Сирия мен Ирак соғысының сыртында АҚШ, Ресей, Туркия мемлекеттері тұр. Енді осы мемлекеттердің өзара алакөзденіп, қырғиқабақ болуының басты себебі тіршілік қажеттерінен туындайды.

Негізінде экономика–өмірдің басты қозғаушысы. Ол дағдарысқа ұшырады дегенше дау-дамай басталады. Әлі күнге дейін жарасы жазылмай жатқан Украина, экономикасы әлсіреген кезде Ресейден алған мұнайдың қарыз ақысын төлеуден бас тартып, жанжал бастады. Осыны күтіп отырған Батыс елдеріУкраинаны қолдап шыға келді. Жақында пайда болған мәлімет бойынша, Еуропа мемлекеттері мұнайды Ресейден сатып алып, украинаға арзанға сатып отыр екен. Рас болса, «Идиль» ұйымын мұнаймен қамтамасыз етуде Түрік мемлекетінің игі ықпалы бар деген ақпарат таралуда. О баста Германия мемлекетінің «шақыруымен» жылы орындарынан қозғалған мұсылман елдерінің халқы «босқындар» атанды. Бұлар өз елдері бейбіт күн кешіп, экономикасы орнықты болса, үдере көшпес еді ғой. Енді Еуропа елдері босқындардан зардап шегіп, олардан құтылудың жолын таппай жатыр.

Эскери қақтығыстар кезінде деарандату мен қаскөйлік болады. Өйткені мұндай әрекеттер ашық соғыс тәсілімен жүзеге аспайды. Олар арнайы жасалған жасырын жаспар арқылы жүзеге асады. Соғыс қимылдары кезінде жау жағының маңызды да тіректі обьектілері болады. Мысалы үлкен оқ-дәрі қоймасы, шешуші шабуыл жолынағы көпірлер, қамалдарға диверсия жасалады. Мұндай шабуылдарды фото не кинокамераға түсіру іс жүзінде мүмкін емес. Ал сәті түсіп, олар кадрге ілігетін болса, түсірілім авторы мақтау мен марапатқа ие болары хақ. Сол себепті әскери журналистер от пен оқтың ортасында жүріп, оқыстан болатын оқиғаларды аңдып жүреді, кенет құбылысты шалт қимылмен түсіріп алуға машықтанады...

 Арандату мен лаңкестік туындау себебіәрбір елдің өзіндік дәстүрлеріне, мораль және қоғамдық ұстанымына, діни сеніміне, әлеуметтік-мәдени ортасына, менталитетіне байланысты. Міне осы фактордардың қайшыласуынан арандатушылық, қаскөйлік және лаңкестік әрекеттер туындайды. Мысалы Араб елдеріндегі өзара алауыздық пен қақтығыстар көбіне мұсылмандардың Суннит пен Шейт болып бөлінуінен туындап жатады. Бұл елде журналистің кәсіби этикасы өрескел бұзылды. Оған мысалдарды көптеп келтіруге болады Израиль мен Иран мемлекеттерінің қырғиқабақ әрекеттері түптеп келгенде діни ұстанымдардың қайшыласуынан шығып жатады.

 Бүгінде халықаралық арандатушылық пен лаңкестік оқиғаларын Ислам дінімен байланыстырып, қате пікір туғызу тенденциясы күш алып тұр. Қазақстандағы халықаралық журналистердің бірден-бір мақсаты осы халықаралық экстремизмді Ислам дінінен ажыратып тастау болуы керек. Бұл орайда Қазақстан президенті үлкен мінберден айтқанын білеміз. АҚШ президенті де өз елі үкіметінің сенатына арнаған соңғы жолдауында осы пікірді анық айтты.

 Бүліншілік елдер ішіндегі дағдарыстан да туындайтынын айтпасқа болмайды. Экономиканың құлдырауынан туындайтын бұл құбылыс ең алдымен халықтың әлеуметтік жағдайының төмендеуін туындайды. Өндіріс орындары қысқарып, жабыла бастайды. Жұмыссыздық көбееді. Халық арасында абыржу орын алып, алып-қашпа қоғамдық пікірлер шығады. Міне осындай кезде дұшпан ойлы адамдар лаңкестік оқиғаларын жасауды ойластырады. Айталық, Кеңес үкіметі тарағаннан кейін, тоқырау басталды. Біршама мекемелер жұмысын тоқтатты. Жұмысшылар бірнеше айдың жалақысын ала алмай қалды.

Өзбекстанда, Қырғызстанда, Кавказ елдерінде т.б. мемлекеттерде баскөтерулер болды.Осының бәрінде де лаңкестікті ұйымдастыратын қаскөй адамдардың болғаны анық. Мұның ең айқын дәлелі ретінде Қырғызстанға АҚШ-тың әскери базасы келіп орнығуы. Ел ішіндегі президентке қарсы шерудің жаппай тәртіп бұзушылыққа ұласқан кезде мұхитарғы ел «қамқор» бола қалды. Ел басқаруға атой сала ұмтылған шенқұмарлардың біреуін ұрымтал тұсынан ұстап алған шетелдік лаңкестер АҚШ-тың әскери әуе базасын азия құрлығына қондырып алды. Міне осындай өрескел басбұзарлық әрекет ең алдымен елдің ішкі ауызбірлігінің бұзылуы салдарынан оп-оңай жүзеге ақанын әрдайым естен шығармауымыз керек. Сонымен қатар Әлемде, әсіресе өз елімізде болып жатқан саяси-экономикалық, рухани әлеуметтік өзгерістер мен оқиғаларды бақылай отырып, болар іске болжам жасауға машықтану міндет. Ал бұл әрбір халықаралық журналистің іскерлік талантын танытатын көрсеткіш. Өкінішке орай мұндай қасиет көпшілік журналистерде кездесе бермейді. Лаңкестік оқиғалардың шектен тыс ушығып бара жатқанының бір себебі осы болса керек. Десек те, арандату мен лаңкестік оқиғалары ешқандай дайындықсыз, яғни алдын ала болжап білуге болмайтын аласапыран жағдайда орын алады. Өйткеніарандатушылық, қаскөйлік және лаңкестік оқиғалары өте құпия, аса сақтық жағдайында жасалады. Содан да оны алдын ала дәл таба білу журналистер үшін оңай шаруа емес. Бірақ мұндай оқиғалардың алдын алу шаралары бар екенін білуге міндеттіміз.

. Айталық Қазақстанда азаматтардың жеке суық қаруларын мемлекеттік меншікке сатып алу ісі кейінгі кездері қатаң түрде қолға алынуда. Бұл шараның аясында қару-сарақты жалпы бақылау, қадағалау мүмкіндігі туады. Халық көп жиналатын жерлерді қауіпсіздік шараларымен қамту арқылы күдікті арампиғыл адамдарды аңдып ұстау ісі жүзеге асады. Осындай мәселелерден құлағдар бола жүру арқылы журналистердің қырағылық қасиеттері тәрбиеленеді . Бұл үшін ҚР ҰҚК, ІІМ,басқа да құқық қорғау органдарымен байланыста болып жүрген әбден дұрыс. Осылай жасаған жағдайда халықаралық арандатушылық пен лаңкестік оқиғаларының ірі де тым қауіпі де зардаптары да әлсіреп азаюы мүмкін болмақ. Мұның өзі идеология майданында журналистердің жауынгерлік рухын көтерері сөзсіз.

 **Филология ғылымдарының кандидаты,**

**ҚазҰУ-дың доценті Қосылған Әбжанов.**